Ribe Stifts Adresseaviser, 1848-05-20
J de senere Dage af den forløbne Uge have vi jævnlig havt Besøg ved Midnatstide af de fjendtlige Forposter fra Veile – saagar vare der Dage vi havde dem to Gange i Døgnet – for at recognoscere ved vor Fjord, da de formodentligt frygtede for Landsætning af danske og muligt og svenske Tropper. Disse Forposter have bestandig været af de slesvig-holsteenske Dragoner, der ere kjendelige ved et hvidt Feldtbindom venstre Arm og ved at deres Hjelme ere over strøgne med sort Fernis. – Det samme Detaschement (bestaaende af 18 til 1900 Mand af de fjendtlige Tropper, som overnattede her i Tirsdags, ankom atter hertil, efter at have været i Aarhuus og Skanderborg, i Gaar i Middagsstunden. Baade Mandskab og Heste leirede sig paa Gaderne og Torvene og udbad sig intet Kvarteer, kun blot at faae deres Mad kogt i Husene. Alt gik meget roligt og fredeligt af, og Subordinationen var ligesaa rosværdig ved denne som ved den forrige Gjennemmarsch. Ligesom den største Deel af Mandskabet havde i Halmen paa Gaderne lagt sig til Hvile, begyndte Kl. 9) Trommen at røres, og der blev en Forstyrrelse i Leiren, Alle kom paa Benene, Hestene bleve strax sadlede, og inden en god halv Time var det hele Militær ude af Byen. Hvad Aarsagen har været til denne Jilfærdighed, eftersom Bestemmelsen til Afmarsch først var berammet til i Morges, vide vi ikke, men selv Byens Jndvaanere foruroligedes ved det Røre, denne uventede Udrykning medførte. Ved Militærets Afreise fulgte omtrent 8 a 10 tydske heri Byen arbeidende Haandværkssvende med – vi ønske dem Lykke paa Reisen. Nogle af dem skulle have efterladt sig lidt Klatgield. Selv en tydsk Tjenestepige skal være medfulgt. – Efter Sigende have Tropperne fra Aarhuus medtaget endeel under Arbeide værende Kapper til Aarhuus Frivillige - en tydsk Skrædersvend skal have givet Militæret Anviisning paa disse Kapper. De fjendtlige Tropper have gjort det første Røvertog i Jylland. Forrige Torsdag Nat kom 120 holsteenske Dragoner til Brande og foregav, at de næste Dag vilde over Sneiberg til Holstebroe. Deres sande Hensigt var imidlertid at plyndre Fabrikken Classonsborg og dette udførte de om Fredag Morgen, hvorefter de strax toge tilbage. Da Banden kom tæt til Classonsborg gjorde den Holdt, ladede skarp, satte Sikkerhedsposter ud rundt omkring, og foer derpaa i strakt Karriere til Glassonsborg. Ankommen der blev Fabrikeren Hr. Classon spurgt, om han havde paataget sig Leverance af Klæde og færdigsyede Kapper, til den danske Regering. Dertil svarede han jo, men at Oplaget af det Klæde Regeringen brugte var afsendt og at han ikke nu havde mere end hvad der sad i Maskinerne samt at alle færdige Kapper ligeledes vare afsendte. Bandens Anfører, en Ritmester Buchwald, beordrede en Undersøgelse og bemægtigede Trykt i Ribe hos Chr. sal. Hyphost. sig alt det Klæde, der forefandtes ved Fabrikken, med Undtagelse af det, der var sort eller bruunt, hvilket man lod ligge. Jkke alene det Klæde der var færdigt, blev taget, men ogsaa hvad der endnu var i Pressen, Dekarteermaskinen og Væven borttoges. Eieren anslaaer sit Tab til imellem 2000 og 3000 Rbd. Banden tilbød at betale den Frokost den indtog, men vilde derimod ikke indlade sig paa at betale Klædet. De Fjendtlige vidste god Besked om alt paa Fabrikken, og det antages, at de vare blevne underrettede af en forhenværende Arbeider, hvilket har saameget mere Sandsynlighed for sig som denne Arbeider er flygtet. Han blev strax eftersat, men om han endnu er paagreben vides ikke. En anden mistænkelig Person blev arresteret. (Ringk. Av.)